jkorsvik/nowiki_second_scrape_merged huggingface dataset:
Oktavformat

Oktavformat eller octavo, ofte skrevet 8:o, er en størrelsesbetegnelse benyttet på framforalt bøker trykt før eller under 1800-tallets første halvdel. Betegnelsen oktav er i utgangspunktet egentlig en teknisk term og ikke en størrelsesangivelse. Den innebærer at hvert papirark som benyttes ved trykkingen brettes slik at det utgjør åtte blad i den ferdige boken. Men ettersom papir på denne tid ble produsert for hånd og omtrent i en og samme standardstørrelse, er bøker i oktavformat omtrent jevnstore. Størrelsen er omtrent som en moderne norsk pocketbok. 
I Europa utviklet det seg fra 1500-tallet et systematiseringssystem for bokformater. En bok som er satt sammen av ark som var brettet én gang (slik at man får fire sider), kalles folio (latin folio av folium «blad»; forkortes gjerne 2o). Dersom man bretter arket to ganger, får man en kvarto (quarto, 4o, ca. 18–29 cm høy), dersom man bretter det tre ganger, en oktavo (octavo, 8o, ca. 9–20 cm høy), dersom man bretter det fire ganger, en duodecimo (12mo), og dersom man bretter det fem ganger, en sedecimo (16mo).
Den eldste fremdeles eksisterende octavobok synes å være den såkalte Turkish calendar for 1455, formodentlig trykket sent i 1454, omtrent samtidig som Gutenbergbibelen (trykt i folio). Det har overlevd tallrike andre oktavobøker med tilblivelse fra og med omtrent 1461.  British Librarys Incunabula Short Title Catalogue oppfører om lag 28.100 forskjellige utgaver av eksisterende bøker, pamfletter og broadsides (noen av dem bare fragmentariske) som ble trykket før 1501, og av dem er omtrent 2.850 oktavoer,, det vil si ti prosent av alle verkene i katalogen.
Fra 1501 begynte Aldo Manuzio i Venezia å trykke klassiske verker i lite oktavoformat, noe som gjorde bøkene lette å ta med seg. Disse verkene, som innheholdt bare tekstene selv, men ikke kommentarer eller fornoter, ble svært populære blant dannede lesere.  Dermed ble Manutius nært knyttet og assiosiert med oktavoformatet.


== Referanser ==
Ingelil Mitchell

Ingelil Mona Mitchell (født 28. mars 1954) er en norsk billedkunstner, tegner, illustratør og barnebokforfatter.


== Bakgrunn og arbeid ==
Ingelil Mitchell har kunstutdannelse fra Statens håndverks- og kunstindustriskole der hun studerte 1976-1979. Hun har illustrert flere barnebøker, deriblant bildebøker til egen tekst. Illustrasjonene er ofte fargerike, dekorative malerier av eventyrlige og karnevalistiske motiver. 
Ingelil Mitchell bor på Nesodden utenfor Oslo.


== Bokutgivelser (utvalg) ==


=== Bildebøker med egen tekst ===
1985: Gjøglerne 
1989: Mumle Gåsegg
1991: En fabel
1994: Tårnbjørnen
1995: Frukten
1996: Melodi


== Priser og utmerkelser ==
1989: Diplom Årets Vakreste Bøker
1994: Diplom Årets Vakreste Bøker
1995: Sølv i Årets Vakreste Bøker
1995: Innkjøpt av White Ravens i München


== Eksterne lenker ==
Nettpresentasjon av Mitchells dekorative malerier m.m.
CV


=== Digitale bokopier med illustrasjoner av Ingelil Mitchell (utvalg) ===
Ingelil Mitchell: En fabel (Cappelen, 1991)
Ingelil Mitchell: Frukten (Cappelen, 1995)
Marit Ihle: Dyneprinsen (Aschehoug, 1995)
Ingelil Mitchell: Melodi : en fortelling for små musikalske (Cappelen, 1996)
Sirkumpolar

Sirkumpolar brukes om det som går eller finnes rundt polene (Nordpolen og/eller Sydpolen), men har flere betydninger:

Art eller gruppe av arter som har et mer eller mindre sammenhengende utbredelsesområde i de tempererte og/eller polare områdene rundt Nordpolen eller Sydpolen. For eksempel har røye, gjedde, isbjørn, rødsildre og bjønnbrodd nordlig sirkumpolar utbredelse. Arter som mangler i Arktis, men som har en sammenhengende utbredelse lenger sør, kalles ofte sirkumboreale.
Havstrøm som går rundt Nordpolen eller Sydpolen, som den antarktiske sirkumpolare strømmen.
Nordområdene, det sirkumpolare Arktis.
Sirkumpolart himmelobjekt, et objekt på stjernehimmelen som kretser rundt himmelens nordpol eller himmelens sydpol uten å gå under horisonten. Jo nærmere polene en befinner seg, desto flere objekter er sirkumpolare. For eksempel er Karlsvognen sirkumpolar i Norge, mens Sydkorset er sirkumpolart på mye av den sørlige halvkule.
1993 Guacolda

1993 Guacolda er en hovedbelteasteroide. Den ble oppdaget 25. juli 1968 av G. A. Plyugin og Yu. A. Belyaev ved Cerro El Roble Astronomical Station i Chile.


== Eksterne lenker ==
http://ssd.jpl.nasa.gov/sbdb.cgi?sstr=1993 1993 Guacolda - baneparametre] hos JPL Solar System Dynamics
1992 Galvarino

1992 Galvarino er en hovedbelteasteroide og går i bane innenfor asteroidefamilien Eos. Den ble oppdaget 18. juli 1968 av Carlos Torres og S. Cofre ved Cerro El Roble Astronomical Station i Chile.


== Referanser ==


== Eksterne lenker ==
(en) 1992 Galvarinos baneparametre hos JPL Small-Body Database 
(en) 1992 Galvarinos oppføring hos Minor Planet Center
Jindra Capek

Jindra Čapek (født 30. september 1953 i České Budějovice i daværende Tsjekkoslovakia) er en tsjekkisk illustratør. 
Čapek flyttet til Sveits i 1969 der han studerte ved kunsthåndverksskolen i Zürich fra 1970 til 1971 og siden i Karlsruhe i Tyskland fra 1971 til 1975. Han begynte som frilans illustratør i 1977, og har siden illustrert en mengde bøker, ikke minst bildebøker med fortellinger bygd på eventyr og fabler. Disse har blitt oversatt til mange språk, også norsk. De gjennomkomponerte maleriene til Čapek viser ofte karikerte figurer og detaljer i en slags stilisert og dekorativ realisme.  Billedstilen synes å være påvirket av mellomeuropeiske håndverkstradisjoner såvel som middelalderkunst og annet.
I dag bor og arbeider Jindra Čapek i Praha og Český Krumlov i Tsjekkia samt i Schwarzwald i Tyskland. Han har mottatt flere utmerkelser for bokkunsten sin.


== Referanser ==


== Eksterne lenker ==
CV med bildeeksempler (på tsjekkisk)
Digital bokkopi av En Sommerdag i skogen : etter Æsops fabler (Altera, 1990)
Digital bokkopi av Kong Kresen (Carlsen, 1992)
Xuanpapir

Xuanpapir  eller xuanzhi (tradisjonell kinesisk: 宣紙, forenklet kinesisk: 宣纸; pinyin: xuānzhǐ), eller shuenpapir, eller feilaktig men utbredt omtalt som rispapir, er en type papir som har sitt opphav i det gamle Kina og som benyttes for skriving (kalligrafi) og maling. Xuanpapiret er mykt og med fin tekstur. 


== Opprinnelse ==
Xuanpapir nevnes tidligst i de gamle kinesiske verkene Merknader om fordums berømte malerier og Den nye Tang-boken. Det ble opprinnelig produsert under Tangdynastiet i fylket Jing i det som i dag er provinsen Anhui, såvel som i nærliggende byer som Xuancheng og Taiping. Fylket var den gang underlagt prefekturet Xuanzhou, og fra administrasjonssenteret og elvehavnen der ble det skipet ut og spredt ut over hele riket; derav navnet Xuanpapir. I Songdynastiets tid måtte papirproduksjonen i Huizhou, Chizhou og Xuanzhou gradvis vike for produksjonen i fylket Jing.


== Klassifisering ==
På grunn av avvik i produksjonsmåten kan xuanpapir klassifiseres i gruppene shengxuan, shuxuan og banshuxuan. Shengxuan (ordrett «rå xuan»), som ikke er særskilt videreforedlet, har en uovertruffen evne til å absorbere vann, slik at blekket brer seg nærmest som på moderne trekkpapir. Shuxuan («moden xuan») er derimot innsatt med potassium alum under produksjonen, noe som gir den en hardere tekstur og mindre vannabsorpsjon. Disse egenskaper gjøre at shuxuan egner seg bedre for gongbi enn for xieyi, og at det samtidig er lettere å rive. Banshuxuan («halvmoden xuan») har egenskaper som ligger imellom shengxuan og Shuxuan..


== Material og produksjon ==
Materialet som benyttes er nært knyttet til Jing fylke. Barken til Pteroceltis tatarinowii, en vanlig art av almetre i området, var hovedmaterialet for produksjonen av xuanpapir. Ris, og flere andre materialer som for eksempel bambus og morbærtre, ble senere addert under Songdynastiet og Yuandynastiet.
Visse detaljer av produksjonsmetoden hemmeligholdes. Men den kan løst grupperes i 18 steg eller elementer, eller mer strikt i over hundre elementer. Det inngår damping og bleking og tilsettelse av en rekke safter.


== Referanser ==


== Eksterne lenker ==
Anhui Xuan paper on chinaculture.org, lest 2009-02-08.
Xuan paper at Anhui Online Library, lest 2009-02-08.
Raymond Carr

Raymond Carr (født 11. april 1919 i Somerset, England, død 19. april 2015 i Barcelona) var en britisk historiker og forfatter.
Carr ble utdannet ved St. Antony's College i Oxford fra 1968 til 1987. Carr fungerte en kortere periode som foreleser ved University College i London i 1945–1946, før han vendte tilbake til Oxford University som et medlem av All Souls College fra 1946 til 1953. Som historiker og hispanist var Carr sine hovedinteresse i omskiftningene på 19. og 20. århundre i Spania og han var også spesialist på Latin-Amerika i tillegg til svensk historie.Carr var medlem av British Academy fra 1978. I 1983 ble han tildelt utmerkelsen Order of Alfonso X el Sabio av kong Juan Carlos av Spania, og i 1999 ble han tildelt utmerkelsen Fyrsten av Asturias' pris for samfunnsvitenskap.
Carr regnes, sammen med Angus Mackay og John Huxtable Elliott, som en stor figur innen utviklingen av spansk historieskriving. Carr skrev også to bøker om engelsk revejakt.


== Referanser ==
Murfatlar

Murfatlar (Basarabi fra 1924 til 1965 og 1980 til 2007 er en by i fylket Constanța, Dobrudsja, i Romania. De ca 10 900 innbyggerne er rumenere, tatarer og tyrkere. 
Arkeologiske funn har vist at stedet var bebodd allerede i 992. Navnet fremkommer skriftlig under navnet Murfatlar første gang i 1864. Like i nærheten ligger Basarabi-Murfatlar hulekompleks med den eldste kirken på rumensk territorium.
Murfatlar er fremfor alt kjent for sine store vinmarker. Her dyrkes det hvite, vanligvis meget søte og alkoholrike viner. Vinene er ofte fremstilt av Chardonnay-druer med typisk utviklet preg.Byen har også en havn til Donau-Svartehavskanalen. 
Murfatlar er fødested for den rumenske presidenten Traian Basescu.


== Referanser ==


== Eksterne lenker ==
Offisielt nettsted 
(en) Murfatlar – kategori av bilder, video eller lyd på Commons
AFC Champions League

AFC Champions League er en asiatisk fotballturnering som avholdes årlig av det asiatiske fotballforbundet AFC. Cupen består av de 32 beste lagene fra nasjonale ligaer tilknyttet AFC.
AFC Champions League ble for første gang arrangert i sitt nåværende format i 2002, og er opprinnelig en sammenslåing av de tre cupene Asian Champions Cup, Asian Cup Winner Cup og Asian Super Cup.


== Vinnere ==
Turneringen het Asian Club Championship før 2002


== Eksterne lenker ==
(en) Offisielt nettsted 
(en) AFC Champions League – kategori av bilder, video eller lyd på Commons
Frederiksholm

Frederiksholm er en del av Holmen i København. Etter at Søværnet forlot området i 1993 har flere av bygningene fått nye bruksområder. Det gamle torpedobåtverkstedet er gjort om til moderne leiligheter og alle C.T. Andersens bygninger fra siste halvdel av 1800-tallet er fredet.
Danmarks første kystradiostasjon OXA ble oppført her i 1908. OXA er senere flyttet til Nyholm hvor det fungerer som museum.
På Frederiksholm holder Statens Teaterskole, Den Danske Filmskole, Kunstakademiets Arkitektskole og Rytmisk Musikkonservatorium til.
Frederiksholmbroen forbinder Frederiksholm og Arsenaløen.
Hanna Damasio

Hanna Damasio (født 24. september 1942 i Lisboa i Portugal) er en portugisisk professor i nevrologi ved University of Southern California.
Damasio er også professor ved Salk Institute i La Jolla i California. Fram til 2005 var hun ansatt som Distinguished Professor of Neurology ved University of Iowa College of Medicine. Ved hjelp av skanning med computertomografi (CT) og magnetresonanstomografi (MR) utviklet Damasio metoder for å undersøke den menneskelige hjernens struktur og studere funksjoner som språk, hukommelse og følelser. Disse arbeidene resulterte i flere vitenskapelige artikler som dukket opp i forskjellige ledende tidsskrifter. 
Damasio er utdannet lege fra Universitetet i Lisboa i 1969, der hun også studerte nevrologi. Hun begynte deretter sine studier i kognitiv nevrovitenskap ved Afasi Research Center i Boston. Hun er medlem av American Academy of Arts and Sciences. I 2004 ble hun tildelt Signoret-prisen i kognitiv nevrovitenskap for banebrytende arbeid innen sosiale kognisjon. I 2005 ble Damasio tildelt den spanske utmerkelsen Fyrsten av Asturias' pris for naturvitenskap og teknologi.
I 2010 var Damasio en med-mottaker av Cozzarelli-prisen fra National Academy of Sciences, for den beste artikkelen i atferdsmessig nevrovitenskap som ble publisert i Proceedings of the National Academy of Sciences i 2009. Damasio innehar æresdoktorgrader fra universitetene i Lisboa og Aachen. Hun er gift med Antonio Damasio, som også er en internasjonalt anerkjent nevrolog og ekspert på forholdet mellom menneskets følelser og kognisjon. På fritiden er Damasio en hobby-skulptør.


== Referanser ==


== Eksterne lenker ==
USC Neuroscience - Hanna Damasio
USCDornsife - Hanna Damasio, Biographical Sketch
FC Barcelona Bàsquet

FC Barcelona Bàsquet er en spansk basketballklubb som tilhører idrettslaget FC Barcelona. Klubben ble grunnlagt den 24. august 1926. Barcelona har vunnet syv av de siste elleve spanske ligatitlene og i 2003 vant de den spanske ligaen, den spanske cupen og Euroleague.
Laget spiller sine hjemmekamper i Palau Blaugrana, som stod ferdig i den 23. oktober 1971. Andre lag som også spiller i den samme arenaen er Barcelonas håndball-, rullehockey- og futsallag.
Kjente spillere som har spilt eller fremdeles spiller for klubben er: Pau Gasol, Sony Seikali, Marc Gasol, Anderson Varejão, Juan Carlos Navarro, Šarūnas Jasikevičius, Dejan Bodiroga, Gregor Fučka, Ricky Rubio, Tony Massenburg og nylige anskaffede Nikola Mirotić.


== Eksterne lenker ==
(es) Offisielt nettsted 
(en) FC Barcelona Bàsquet – kategori av bilder, video eller lyd på Commons
CF Os Belenenses

Clube de Futebol Os Belenenses (normalt bare kjent som CF Belenenses eller bare Belenenses) er en portugisisk fotballklubb fra hovedstaden Lisboa og bydelen Belém, der av navnet, som betyr «De fra Belém» . Klubben spiller i den portugisiske eliteserien Primeira Liga, og har hjemmebane på Estádio do Restelo. Klubben ble grunnlagt den 23. september 1919, og har siden da vunnet et portugisisk mesterskap samt tre cuptitler.


== Titler ==
Portugisiske Mesterskap (1): 1946Portugisiske Cupen (3): 1942, 1960 og 1989


== Sesonger ==


== Referanser ==


== Eksterne lenker ==
(pt) Offisielt nettsted 
(en) Clube de Futebol Os Belenenses – kategori av bilder, video eller lyd på Commons
Kong Abdulaziz-universitetet

Kong Abdulaziz-universitetet (arabisk: جامعة الملك عبد العزيز‎ ǧāmiʿat al-malik ʿabd al-ʿazīz) ble stiftet i 1967 i Jidda som et privat universitet, av blant annet sjeik Muhammad Abu Bakr Bakhashab Pasha og Hamza Bogary. Et statlig universitet ble det i 1971.
Tidligere studenter er blant annet Osama bin Laden.


== Referanser ==


== Eksterne lenker ==
Offisielt nettsted 
(en) King Abdulaziz University – kategori av bilder, video eller lyd på Commons
Skyvedekke

Skyvedekke eller skyveforkasting er en stor plate- eller kileformet berggrunnsmasse som er blitt forflyttet langs en tilnærmet horisontal eller nesten horisontal  forskyvningsflate. Dette kan medføre at den blir liggende oppå yngre bergarter. 
I Norge finnes det store skyvedekker i Den kaledonske fjellkjede, og for eksempel er Jotundekket en mer enn 10 km tykk skive av prekambriske dypbergarter som er skjøvet flere hundre kilometer og som nå ligger oppå yngre sandstein, skifer og fyllitt.
DS «Escondido»

DS«Escondido» ble bygget av Stavanger Støberi & Dok som byggenummer 65. Skipet ble overlevert til Skipsreder C. Mathisen i Bergen i januar 1912. Skipet var ved samme rederi til det krigsforliste i 1917


== «Escondido» ==
1912: 18. januar: Levert som «Escondido» for C. Mathisen med flere, Bergen
1912: 31. desember: Overført til A/S D/S Escondido ved C. Mathisen, Bergen
1917: 29. juni: Stanset og torpedert av tysk ubåt U-88,  20 mil nordvest av St. Kilda på reise Siglufjörður – Glasgow med sild.


== Krigsforlis ==
DS«Escondido» lastet med sild i tønner, var på vei fra Siglufjörður, nord på Island på vei til Glasgow, da det nord-nordvest av St. Kilda ble angrepet av den tyske ubåten U-88. Hele mannskapet overlevde angrepet.


== Kilder ==
«Escondido» www.sjohistorie.no
Stavanger Støberi & Dok» 2008 ,Erling Jensen,  ISBN 9788292309568
Stavanger Støberi & Dok


== Eksterne lenker ==
Skipet
Stavanger Støberi & Dok Arkivert 8. desember 2010 hos Wayback Machine.
Liv Røssland

Liv Røssland (født 18. juli 1961 i Bergen) er en norsk lokalpolitiker for Fremskrittspartiet (FrP) i Bergen. Røssland er utdannet telegrafist og har sittet i Bergen bystyre siden 1991, der hun tidligere blant annet har vært FrPs gruppeleder, leder for bystyrets komite for helse og sosial og leder for bystyrets komite for oppvekst.Røssland var Bergens byråd for helse og sosial fra 2007 til 2009. Fra 16. april 2010 var hun byråd for finans, konkurranse og omstilling, og fra 31. oktober 2011 til 1. juni 2015 var hun byråd for finans, eiendom og eierskap.Liv Røssland  har hatt en rekke tyngre styreverv, blant annet i BIR, Helse Vest og Norges Bank. 


== Referanser ==
Tangshu

Tangshu (tradisjonell kinesisk: 唐書, forenklet kinesisk: 唐书, pinyin: Tángshū; også Eldre tangshu eller Boken om Tang, er et kinesisk historieverk.
Tangshu er en krønike over Tangdynastiet skrevet under ledelse av Liu Xu på oppdrag av general Shi Jingtang. Boken var ferdig i 945. I boken samles informasjon fra en mengde tidligere skrifter som siden er gått tapt. Blant disse monografene og biografene kan særlig fremheves Tongdian av Du You.
Tangshu var en av kildene for Xin Tangshu, Den nye Tangboken, som ble sammenstilt drøyt 100 år senere.
Verket består av 200 kapitler (skrevet i separate bokruller) inndelt i tre deler. 


== Eksterne lenker ==
Tangshu på Wikisource
Ormøy (Stavanger)

Ormøy  er en øy i Stavanger kommune i Hundvåg bydel. Bjørnøy ligger mellom Hundvåg i vest og adskilt fra Roaldsøy i nord ved Ormøysundet og i sør ligger Steinsøy.Øyen er bebodd og er det er mye bebyggelse, men fremdeles finnes det en del «grønne» områder. Øyen er knyttet til Roaldsøy med broen over Ormøysundet, som heter Ormøy veien. Like øst for øyen ligger det flere mindre øyer og holmer blant annet Ormøyholmen. 


== Referanser ==
Jostein Soland

Jostein Soland (født 17. september 1944) er en norsk forretningsmann og styreleder i Stavanger-regionen. Soland var administrerende direktør for Næringsforeningen i Stavanger-regionen fra 1994 til 2011. Han er fortsatt tilknyttet foreningen som seniorrådgiver.
I 2002 ble han utnevnt som æreskonsul til Ungarn.  


== Referanser ==


== Eksterne lenker ==
Rosenkilden Arkivert 29. juni 2011 hos Wayback Machine.
Pippa Middleton

Philippa Charlotte «Pippa» Middleton (født 6. september 1983 i Reading) er en britisk sosietetskvinne. Hun er yngre søster av Catherine, prinsesse av Wales, og hun er svigerinnen til prins William. 
Hun var søsterens forlover i forbindelse med bryllupet mellom prins William og Kate Middleton i 2011.
Den 4. mars 2012 fullførte hun Vasaloppet på tiden 7:13.36.


== Referanser ==


== Eksterne lenker ==
(en) Pippa Middleton – kategori av bilder, video eller lyd på Commons 
(en) Pippa Middleton på Internet Movie Database 
(en) Pippa Middleton hos The Peerage
Øistein Christoffersen

Øistein Christoffersen (født 12. juli 1951 i Tønsberg) er en tidligere lokalpolitiker for Fremskrittspartiet (FrP) i Bergen. Han er utdannet ved Sjøkrigsskolen og har bakgrunn som marineoffiser, som administrerende direktør, og som sekretariatsleder i Bergen forliksråd. Han har også vært leder for Bergen FrP. I 2015 meldte han overgang til Høyre, etter et utspill fra sosialbyråd Eiler Macody Lund.
Christoffersen var Bergens byråd for byggesak og bydeler fra 2007 til 2009. Fra 16. april 2010 til 31. oktober 2011 var han byråd for næring, eiendomsforvaltning og samferdsel.I 2007 fremmet en samlet opposisjon i bystyret mistillitsforslag mot ham på bakgrunn av en uttalelse han hadde hatt om integrering av innvandrere.


== Referanser ==
Stavanger domprosti

Stavanger domprosti er et prosti i Stavanger bispedømme  i Den norske kirke. Siden prostiet er tilknyttet Stavanger domkirke, er det ledet av en domprost. Hele prostiet ligger i Stavanger kommune.  	
Prostiet er inndelt i sokn.  Soknet er grunnenheten i Den norske Kirke.				


== Sokn i Stavanger domprosti ==
Stavanger domkirkesokn
St. Petri sokn
St. Johannes sokn
Kampen sokn
Stokka sokn
Varden sokn
Hundvåg sokn
Bekkefaret sokn
Tjensvoll sokn


== Se også ==
Prostiet på kirken.no
Lauritz Wilhelm Hansen

Lauritz Wilhelm Hansen (1879–1953) var en norsk konsul, forretningsmann og politiker. Han var ordfører i Stavanger 1938–1940 og i 1945. Hansen var elev ved Kongsgård skole i Stavanger.L.W. Hansen var dansk konsul i Stavanger i 25 år. Han overtok vervet etter faren Frederik Hansen, og overlot det til sønnen Leif Buch Hansen året før sin død.Politisk tilhørte L.W. Hansen partiet Høyre. Han ble valgt inn i Stavanger bystyre i 1929, og fra 1932 satt han i finansutvalget og formannskapet. Han var varaordfører i 1934 og 1936–1937, og ordfører fra 1938 til den tyske okkupasjonen i 1940. Hansen kom også tilbake som ordfører noen måneder etter frigjøringen i 1945.Hansen var sentral i Stavangers kulturliv, blant annet som initiativtager til og mangeårig styreformann for Stavanger Symfoniorkester. Han var selv en habil bratsjist. Hansen satt også i representantskapet til Rogaland Teater, og var styreformann i Stavanger museum.Han overtok familiebedriften Fred. Hansen i 1920, og fra 1935 drev han det sammen med sønnen Leif. L.W. Hansen var også involvert i andre deler av næringslivet i Stavanger, blant annet som styreformann i Stavanger Cementvarefabrikk og styremedlem i Tou bryggeri.


== Referanser ==
Charlotte Isabel Hansen

Charlotte Isabel Hansen er en roman av Tore Renberg. Boken ble første gang utgitt i 2008 på Oktober forlag. Boken er den tredje av så langt fem bøker som handler om Jarle Klepp. De andre bøkene i serien er Mannen som elsket Yngve, utgitt i 2003, og Kompani Orheim, utgitt 2005, Pixley Mapogo, utgitt i 2009 og Dette er mine gamle dager, utgitt i 2011. I forhold til kronologien til handlingen i de fire bøkene, plasserer Charlotte Isabel Hansen seg som den tredje av bøkene. I 2008 mottok Tore Renberg Bokhandlerprisen for Charlotte Isabel Hansen. Den 11. februar 2011 kom filmen Jeg reiser alene, som er basert på denne romanen.


== Referanser ==
Herbert Wildman

Herbert Henry Wildman (født 6. september 1912, død 13. oktober 1989) var en amerikansk vannpolospiller som deltok i de olympiske leker 1932 i Los Angeles og 1936 i Berlin. 
Wildman vant en olympisk bronsemedalje i vannpolo under OL 1932 i Los Angeles. Han var målvakt på det amerikanske laget som kom på tredjeplass bak Ungarn og Tyskland. Han spilte alle fire kampene som målvakt. 
Fire år senere, under OL 1936 i Berlin, var han målvakt på det amerikanske vannpololaget som ble utslått etter den innledende runden, han spilte begge to kampene.


== OL-medaljer ==
 1932  Los Angeles -  Bronse  i vannpolo  USA.


== Eksterne lenker ==
(en) Herbert Wildman – Olympics.com 
(en) Herbert Wildman – Olympic.org 
(en) Herbert Wildman – Olympedia 
(en) Herbert Wildman – Sports-Reference (OL-resultater – arkivert) 
(en) Herbert Wildman – databaseOlympics.com (arkivert)
Charles Finn

Charles «Charlie» Thornton Finn (født 28. juli 1899, død 13. januar 1974) var en amerikansk vannpolospiller som deltok i de olympiske leker 1932 i Los Angeles og 1936 i Berlin. 
Finn vant en olympisk bronsemedalje i vannpolo under OL 1932 i Los Angeles. Han var med på det amerikanske laget som kom på tredjeplass bak Ungarn og Tyskland. Han spilte alle fire kampene i OL-turneringen. 
Fire år senere, under OL 1936 i Berlin, var han med på det amerikanske vannpololaget som ble utslått etter den innledende runden, han spilte alle tre kampene.


== OL-medaljer ==
 1932  Los Angeles -  Bronse  i vannpolo  USA.


== Eksterne lenker ==
(en) Charles Finn – Olympics.com 
(en) Charles Finn – Olympic.org 
(en) Charles Finn – Olympedia 
(en) Charles Finn – Sports-Reference (OL-resultater – arkivert) 
(en) Charles Finn – databaseOlympics.com (arkivert)